NaiveNeuron/SloPal huggingface dataset:
B. Bugár, podpredseda NR SR: (2004-01-21):
S. Husár, poslanec: Ďakujem pekne. Najskôr chcem uviesť, že v celom rozsahu a veľmi úprimne podporujem všetky návrhy pána kolegu Gála, ale predovšetkým chcem využiť túto možnosť a poďakovať mu, poďakovať mu predovšetkým asi za kolegov z ústavnoprávneho výboru, ale myslím, že aj ďalších, za obrovský kus kvalitnej práce, ktorú urobil. Ďakujem.
Bugár Béla, podpredseda NR SR (2018-03-26):
Páni poslanci, nechajte pána poslanca Beblavého.
P. Hrušovský, predseda NR SR: (2005-10-27):
(Hlasovanie.) 124 prítomných, 77 za, 9 proti, 37 sa zdržalo, 1 nehlasoval. Návrh sme schválili. Poprosím pána poslanca Mikuša, aby z poverenia výboru pre financie, rozpočet a menu ako spoločný spravodajca predložil Národnej rade návrhy hlasovaní k prerokúvanému návrh vlády na vydanie zákona o spotrebnej dani z tabakových výrobkov (tlač 1279). Pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov , tlač 1279.)
Blanár Juraj, podpredseda NR SR (2022-12-08):
Pán poslanec, len vás chcem informovať, že pozmeňujúci návrh môžete predniesť až v rozprave. Zatiaľ len uvádzate zákon, čiže ukončite uvádzanie zákona a otvoríme rozpravu a potom sa prihlásite a môžete, aby to bolo v súlade s rokovacím poriadkom.
Sulík, Richard, predseda NR SR (2010-12-09):
Poprosím panie poslankyne, pánov poslancov, tí, ktorí plánujú ostať v sále, keby sa mohli usadiť, aby sme mohli pokračovať v rozprave. Pokračujeme druhý čítaním o vládnom návrhu zákona o poskytovaní dotácií v pôsobnosti ministerstva vnútra. Návrh zákona bol uvedený. Poprosím aby namiesto navrhovateľa, si sadol pán minister Krajcer, ktorý zastúpi pána ministra Lipšica, a aby miesto pre spravodajcu zaujal pán poslanec Hladký. (Hlasy v sále.) Takže prosím vás, došlo k omylu, nie je to o dotáciách, je to o Železničnej polícii, navrhovateľ sa nemení a namiesto spoločného spravodajcu si sadne pán poslanec Fronc. Návrh bol uvedený, otváram rozpravu. Do rozpravy som dostal jednu písomnú prihlášku. Pán poslanec Vážny, nech sa páči. (Rokovanie o vládnom návrhu zákona o začlenení Železničnej polície do Policajného zboru a o zmene a doplnení niektorých zákonov , tlač 115.)
B. Bugár, podpredseda: (2002-05-21):
vládnom návrhu zákona, ktorým sa mení a dopĺňa zákon č. 367/2000 Z. z. o ochrane pred legalizáciou príjmov z trestnej činnosti a o zmene a doplnení niektorých zákonov v znení zákona č. 566/2001 Z. z. Vládny návrh zákona ste dostali ako tlač 1511, rozhodnutie pána predsedu Národnej rady na pridelenie vládneho návrhu zákona výborom máte pod číslo 1731. Vládny návrh zákona uvedie pán minister Šimko. Nech sa páči, pán minister vnútra, máte slovo.
Pellegrini, Peter, predseda NR SR (2015-03-19):
Poprosím teda preveriť hlasovanie o tlači 1455, toto je 1445, čo ste mi dali do ruky, či sme hlasovali aj o procedurálnom návrhu, aj o postúpení do druhého čítania. Dobre, pán Poliačik, ďakujem. Zároveň ešte mi dovoľte predtým, ako dám možnosť vystúpiť s procedurálnymi návrhmi, uistiť vás, aj vás, pán poslanec Hlina, aj všetky ctené kolegyne aj ctených kolegov, že z titulu mojich povinností nikdy nie je a ani nikdy nebude presúvané alebo rušené hlasovanie. Dobre? Inak vždy ide o nejaký všeobecný súhlas a rozhodnutie aj na grémiu alebo niečo na vás. Z mojich vlastných povinností ja si svoj program viem zariadiť tak, ja tu na hlasovaní nemusím byť. A kvôli tomu sa určite nemusí hlasovanie presúvať, pán poslanec. Pán poslanec Viskupič s procedurálnym návrhom.
Ježík, Jozef, poslanec NR SR (2012-12-05):
Takže teraz dávam hlasovať o druhom pozmeňujúcom návrhu pána poslanca Novotného.
Marosz, Ján, poslanec NR SR (2017-03-21):
Ďakujem za slovo. Chcem poďakovať Igorovi Matovičovi za tento štátnický a podľa mňa historický prejav, ktorý ešte sa možno zapíše aj do učebnice dejepisu, lebo poukázal na ten obrovský problém ktorý tu máme. Len na vysvetlenie aj tým, ktorí možno nevedia, čo znamená 1 488. Štrnásť je číselný kód pre štrnásť slov Davida Lanea: „My musíme chrániť existenciu našich ľudí a budúcnosť bielych detí.“ Lane bol neonacistický terorista, člen Ku-Klux-Klanu, odsúdený na doživotie. A 88 je zašifrovaný pozdrav Heil Hitler. H je ôsme písmeno v poradí abecedy, často je to používané na motívoch neonacistov. Čiže takýto odkaz išiel s tým postihnutým chlapčekom. Je to hnusné, je to odporné. A historická chvíľa možno ešte aj v súvislosti s dnešnými udalosťami, 29. augusta ’44 začalo SNP Golianovou výzvou: „Začnite s vysťahovaním!“ Takže by som to možno tak pánovi premiérovi aj z tohto miesta odkázal, začnite s vysťahovaním a my ostatní začnime so skutočným národným povstaním proti fašizmu. Ďakujem. (Potlesk.)
Kazda, Radovan, poslanec NR SR (2021-05-13):
Ďakujem. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Paška, predseda NR SR: (2008-02-13):
(Hlasovanie.) 76 prítomných, všetci boli za. Konštatujem, že sme návrh postúpili do tretieho čítania . Otváram rozpravu v rámci tretieho čítania. Pýtam sa, či sa chce niekto...? Pán poslanec Lipšic, do rozpravy v treťom čítaní? Nie, to je omyl. Končím možnosť sa prihlásiť do rozpravy a vyhlasujem ju za ukončenú a budeme hlasovať, pán spravodajca.
Glváč, Martin, podpredseda NR SR (2018-12-05):
Ďakujem, pani navrhovateľka. Prerušujem rokovanie o tomto bode programu. Nasleduje prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona je uverejnený ako tlač 1227. Návrh na jeho pridelenie na prerokovanie výborom je v rozhodnutí 1277. Dávam slovo poslankyni Veronike Remišovej, aby za skupinu poslancov návrh uviedla. Nech sa páči. [Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a ktorým sa menia a dopĺňajú niektoré zákony , tlač 1227.]
Laššáková, Jana, podpredsedníčka NR SR (2015-12-04):
Ďakujem pekne, pán minister, zaujmite miesto určené pre navrhovateľov. A teraz dávam slovo poverenému členovi ústavnoprávneho výboru pani poslankyni, podpredsedníčke Anne Vittekovej, aby informovala Národnú radu o výsledku rokovania výborov o tomto návrhu ústavného zákona a aby odôvodnila návrh a stanovisko gestorského výboru. Nech sa páči, pani spravodajkyňa, máte slovo.
Hrušovský, Pavol, podpredseda NR SR (2010-09-08):
Prezentujme sa a hlasujme o návrhu tak, ako ho predniesol pán spoločný spravodajca Krajkovič. (Hlasovanie.) 140 prítomných, 139 za, 1 proti. Konštatujem, že Národná rada návrh uznesenia schválila. Teraz poprosím pána poslanca Gábora Gála, aby z poverenia výboru pre obranu a bezpečnosť predniesol návrhy uznesení k vládnemu návrhu zákona o poskytovaní dotácií v pôsobnosti Ministerstva obrany Slovenskej republiky (tlač 60). Pán poslanec Gál.
Blanár, Juraj, podpredseda NR SR (2023-05-17):
Pán poslanec Ondrej Ďurica s faktickou.
Paška, Pavol, predseda NR SR (2013-05-15):
Hlasujeme o bodoch 1 až 19. Odporúčanie je schváliť.
Laššáková, Jana, podpredsedníčka NR SR (2014-09-11):
Páni poslanci, sústreďte sa na hlasovanie!
Viskupič, Marián, poslanec NR SR (2020-11-05):
Pán predsedajúci, ďakujem za slovo. Dovoľte mi, prosím, predniesť spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 361/2014 Z. z. o dani z motorových vozidiel a o zmene a doplnení niektorých zákonov v znení neskorších predpisov (tlač 304), vo výboroch Národnej rady Slovenskej republiky v druhom čítaní. Výbor pre financie a rozpočet ako gestorský výbor podáva túto spoločnú správu o prerokovaní vyššie uvedeného vládneho návrhu zákona. Národná rada uznesením č. 406 zo dňa 5. novembra 2020 pridelila predmetný vládny návrh zákona prostredníctvom skráteného legislatívneho konania týmto výborom Národnej rady: výboru pre financie a rozpočet, ústavnoprávnemu výboru a výboru pre hospodárske záležitosti. Zároveň určila výbor pre financie a rozpočet ako gestorský výbor a lehotu na prerokovanie predmetného vládneho návrhu zákona v druhom čítaní vo výboroch. Poslanci Národnej rady republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému vládnemu návrhu zákona zaujali výbory tieto stanoviská: 1. Odporúčanie pre Národnú radu Slovenskej republiky návrh schváliť – ústavnoprávny výbor uznesením č. 139 zo dňa 5. novembra 2020, výbor pre hospodárske záležitosti uznesením č. 85 zo dňa 5. novembra 2020. 2. Odporúčanie návrh schváliť s pozmeňujúcimi a doplňujúcimi návrhmi – výbor pre financie a rozpočet uznesením č. 99 zo dňa 5. novembra 2020. Gestorský výbor odporúča o návrhoch, ktoré sú uvedené v spoločnej správe, hlasovať takto: o bodoch spoločnej správy č. 1 až 3 hlasovať spoločne s návrhom gestorského výboru schváliť. Gestorský výbor na základe stanovísk výborov k danému návrhu zákona odporúča Národnej rade predmetný vládny návrh zákona schváliť s pozmeňujúcimi a doplňujúcimi návrhmi.	Spoločná správa výborov Národnej rady o prerokovaní tohto vládneho návrhu zákona bola schválená uznesením gestorského výboru č. 100 z 5. novembra 2020. Týmto uznesením ma zároveň výbor poveril za spoločného spravodajcu, aby som na schôdzi Národnej rady pri rokovaní o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku. Pán predsedajúci, ďakujem, skončil som, otvorte, prosím, rozpravu.
Matovič, Igor, poslanec NR SR (2013-02-08):
Pán poslanec Osuský, jasné, bolo by super, aby sa strany rady priznávali k svojim sponzorom a aby sponzori sa radi priznávali k stranám. Ja si takisto myslím, že bolo by super, aby sa médiá priznávali rady k svojim obľúbeným politickým stranám, lebo niekedy sa iba tvária, že sú nezávislé a v skutočnosti hrajú v prospech niektorých politických strán. Tóno Martvoň, narušená sloboda slova. Nebude tým narušená sloboda slova, lebo máme výraznú mediálnu výhodu my, existujúce parlamentné politické strany, lebo môžeme hovoriť v bezplatnom mediálnom priestore. Slová najznámejšieho trnavského kšeftára Přidala asi komentovať ani nemusím. Pán poslanec Novotný, OĽaNO nie je politickou stranou, ste povedali. Skúste si prečítať aspoň teda zákon o voľbách do Národnej rady, o tom, že do Národnej rady, bohužiaľ, môžu kandidovať iba politické strany a politické hnutia. Takisto tam tú blbosť ste vyprodukovali, že keď sa skupina nás rozhodne založiť si politickú stranu, potom my vlastne môžeme viesť kampaň. Ale my tú politickú stranu máme založenú, bohužiaľ, sme ju museli založiť. Čiže vôbec nás to v ničom nezvýhodňuje. Skúste si prečítať aspoň návrh zákona, keď už ho kritizujete. A keď ste hovorili, že ostatné politické strany robia politickú činnosť, tak ste asi mysleli na SDKÚ, možno ste mysleli na nejakú činnosť politickú typu tunelovania Braniska, platinové sitká. To je celkom zaujímavá politická činnosť, uznávam. Keď hovoríte, že ostatné politické strany alebo SDKÚ robí volebné stretnutia s ľuďmi, tak ja si z tohto miesta trúfnem povedať, že jediný Števo Kuffa urobil za trištvrte roka viacej stretnutí ako celá SDKÚ za svoju existenciu. Juro Droba, trošku si si rozporoval, keď si povedal, že nové strany by boli vlastne znevýhodnené voči tým stranám. Nie, práve týmto by sme zvýhodňovali nové strany, lebo staré by museli počas volebnej kampane držať hubu a krok a neviesť volebnú kampaň. Čiže zvýhodňovali by sme tým práveže nové subjekty.
Grendel, Gábor, podpredseda NR SR (2020-04-29):
Trinásť faktických poznámok. Končím možnosť prihlásiť sa s faktickými poznámkami. Ako prvý pán poslanec Dostál.
Jurinová, Erika, podpredsedníčka NR SR (2014-11-10):
S reakciou pán poslanec Lipšic.
Laššáková, Jana, podpredsedníčka NR SR (2012-10-23):
Pán poslanec Hlina, nech sa páči.
Vančo, Branislav, poslanec NR SR (2024-02-16):
Ďakujem za slovo, pán predsedajúci. Ja ďakujem aj kolegovi Dostálovi a klubu SaS, že predložili tento návrh zákona. Myslím, že je stále veľmi aktuálny napriek tomu, že teda koalícia hodila koncom minulého roka do tohto parlamentu bombu v podobe promafiánskeho balíčka a takisto zmeny zákona o ochrane oznamovateľov protispoločenskej činnosti, kde sa snažia ešte viac posilniť postavenie a právomoci generálneho prokurátora. Tento návrh kolegu Dostála a ďalších ide opačnou cestou, takisto ako, ako nasledujúci návrh Progresívneho Slovenska, a snaží sa oklieštiť právomoci generálneho prokurátora. A to je veľmi dobré, pretože naozaj, ako povedal kolega Dostál, je to najslávnejší paragraf, ktorý na Slovensku máme. Poznajú ho aj malé deti, ktoré sa o ňom bavia v škole, a to je teda naozaj skutočná, skutočný príbeh. Tie naše skúsenosti sú naozaj veľmi tristné, hlavne za posledné obdobie. Ja chcem pripomenúť, že generálny prokurátor v čase, keď ešte kandidoval za generálneho prokurátora, tak hovoril o tom, že tento paragraf nie je dobre nastavený, že robí nám v trestných konaniach šarapatu a že treba ho, treba ho upraviť. No ale keď sa dostal do funkcie, tak ho začal využívať spôsobom, ktorý vzbudzoval veľké pochybnosti o tom, že ho využíva tak ako, tak ako má. Nedokázal vysvetliť svoje rozhodnutia a navyše ho používal často v spoločensky citlivých kauzách bez toho, aby poriadne vysvetlil, prečo tak urobil. Preto tento návrh treba podporiť.
Danko, Andrej, predseda NR SR (2017-04-04):
Ďakujem. Pán poslanec sa nehlási s reakciou na faktické? Ďakujem. Do rozpravy je prihlásený pán poslanec Eduard Heger, pripraví sa pán poslanec Zsolt Simon.
Kollár, Boris, predseda NR SR (2021-10-19):
Prosím, prezentujme sa a hlasujeme. (Hlasovanie.) Prítomných 136 poslancov, za 91, proti 13, zdržalo sa 31, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Kollár, Boris, predseda NR SR (2021-10-19):
Ďakujem, pani poslankyňa. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem všeobecnú rozpravu skončenú. Chce k rozprave zaujať stanovisko navrhovateľka? Nie, ďakujem pekne. Chce sa vyjadriť k rozprave spravodajkyňa? Nie, ďakujem. Prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov. Vládny návrh zákona je pod tlačou 702. Návrh na jeho pridelenie na prerokovanie výborom je v rozhodnutí č. 732. Nech sa páči, pani ministerka Milanová, uveďte tento vládny návrh zákona. (Rokovanie o vládnom návrhu zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov , tlač 702.)
Laššáková, Jana, podpredsedníčka NR SR (2013-10-16):
Ďakujem pekne, pán spravodajca. Zaujmite miesto určené pre spravodajcov. Teraz otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. Pán minister, pán spravodajca, určite nemáte k čomu zaujať stanovisko. Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona o obmedzení používania určitých nebezpečných látok v elektrických zariadeniach a elektronických zariadeniach a ktorým sa mení zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 665, spoločná správa výborov má tlač 665a. Poprosím vás, pán minister, opäť odôvodnite návrh zákona.
Gaborčáková, Soňa, poslankyňa NR SR (2018-12-13):
Ďakujem za slovo. Ďakujem, pán kolega, že si objasnil také základné zákonitosti trhu. Ak niečo zvyšujeme, tak je jasné, že sa to niekde musí premietnuť. S tým súhlasím a to je aj taký zdravý sedliacky rozum, že vždy to niekde vytlačí. Ale možno by som sa ťa opýtala aj na jednu vec a tvoj názor. Ak platí, že príde to zvýšenie cien, lebo podľa tých zákonitostí to jasne, že príde skôr či neskôr. Ja už som hovorila, že vlastne rožky išli z 8 centov na 10 centov už dnes. No a potom aký variant pripraviť, keď zistíme, že mali sme pravdu všetci, čo tu tvrdíme, že tie ceny pôjdu hore? Ako by sa vlastne vláda, teda koaliční poslanci mali zachovať, aby vlastne ten chudák neostal chudobnejší. Čo by si navrhoval?
B. Bugár, podpredseda NR SR: (2006-03-16):
(Hlasovanie.) Prítomných 132, za 124, zdržali sa 8. Konštatujem, že sme postúpili návrh do tretieho čítania . Otváram rozpravu a pýtam sa, kto sa hlási s legislatívnotechnickými úpravami do rozpravy? Nikto. Vyhlasujem rozpravu za skončenú.
Érsek, Árpád, minister dopravy a výstavby SR (2019-09-13):
Ďakujem za slovo. Kolegyne, kolegovia, vážený pán predsedajúci, cieľom predkladaného návrhu zákona je zlepšiť podnikateľské prostredie v oblasti vykonávania vodičských kurzov a ustanovujú sa aj nové podmienky pre udelenie oprávnenia na vykonávanie skúšok na získavanie a predĺženie platnosti preukazu inštruktora autoškoly. Predkladaný návrh zákona tiež reaguje na oprávnené požiadavky prevádzkovateľov autoškôl, ktoré súvisia s podmienkami zriaďovania prevádzky autoškoly, aj s požiadavkami na technickú základňu autoškoly. V súlade s uznesením vlády č. 228/2018 Z. z. návrhu opatrení na zlepšenie podnikateľského prostredia sa predkladaným návrhom zákona zrušuje miestna príslušnosť okresného úradu v sídle kraja pri vydávaní inštruktorského preukazu. Na základe uznesenia vlády 469/2018 sa predkladaným návrhom tiež vykonáva transpozícia smernice Európskeho parlamentu a Rady č. 2018/645 z 18. apríla 2018, ktorou sa mení smernica 2003/59/ES o základnej kvalifikácii a pravidelnom výcviku vodičov určitých cestných vozidiel nákladnej, osobnej dopravy, a smernica 2006/126/ES o vodičských preukazoch. Predkladaným návrhom zákona sa preto novelizuje zákon č. 280/2006 Z. z. o základnej kvalifikácii, pravidelnom výcviku niektorých vodičov v znení neskorších predpisov, ktorú vykonávajú autoškoly. V nadväznosti na navrhované zmeny o zákone o autoškolách sa mení aj zákon č. 359/2000 o Slovenskej komore výcvikových zariadení autoškôl, o zmene a doplnení zákona Národnej rady Slovenskej republiky č. 315/1996 o premávke na pozemných komunikáciách v znení neskorších predpisov. Vláda Slovenskej republiky návrh zákona schválila dňa 21. augusta 2019 uznesením č. 362/2019. Ďakujem pekne, skončil som.
M. Záhumenský, poslanec: (2007-10-24):
Ale ak si ešte z týchto peňazí odlejú ďalších 10 % na to, že vytvoria zisk, alebo 15 %, alebo koľko chcú, lebo nie sú ničím limitovaní, tak ako váš kolega povedal, že vlastne neboli vytvorené zadefinované štandardy – no čo ste robili osem rokov? Prečo ste nezadefinovali jasne štandardy, akú zdravotnú starostlivosť majú poskytovať poisťovne? A potom by bolo jasné, že koľko peňazí vlastne musia použiť na pokrývanie zdravotníckych úkonov a koľko musia vlastne preplácať poskytovateľom zdravotnej starostlivosti. Keď ste to nevytvorili a vytvorili ste systém na tvorenie zisku, ktorý je akokoľvek možný, ho môžu zneužiť zdravotné poisťovne, tak potom absurdné je to, že tento systém práve obhajujete. A keby ľudia, ktorí podpisovali petíciu, vedeli, že vlastne z čoho sa tvorí ten zisk, že sú to ich zdroje, ktoré mali byť použité na poskytovanie zdravotnej starostlivosti, tak by vašu petíciu asi nikdy nepodpísali. Ďakujem.
Grendel, Gábor, podpredseda NR SR (2023-03-31):
Tak prerušujem schôdzu na päť minút do 11.09 h. (Prestávka.)
Laurenčík, Milan, poslanec NR SR (2018-02-09):
Ďakujem za faktickú poznámku. Pán kolega, zrejme som, zrejme som zaťal do živého, keď som sa vyjadril v tom, ako cítim ja, ako teda Slovenská národná strana pôsobila a ako sa javí, že aj pôsobí. Z tých vystúpení, ktoré tu dnes boli a hlavne z vystúpenia predsedu Andreja Danka, mi nič iné ani nevychádzalo, a preto som to aj uviedol, že takýto pocit, takýto pocit osobný mám. (Výkriky z pléna. Prerušenie vystúpenia predsedajúcou.)
Jurinová, Erika, podpredsedníčka NR SR (2012-09-20):
Pán poslanec Mičovský.
Vorobelová, Slavěna, poslankyňa NR SR (2022-11-08):
Ďakujem za slovo. Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 1256. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1316 z 3. októbra 2022 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
V. Veteška, podpredseda NR SR: (2004-03-17):
Prosím, pán Cabaj.
Danko, Andrej, predseda NR SR (2016-05-25):
Prosím, prezentujme sa a hlasujme. (Hlasovanie.) Prítomných 137 poslancov, za 56, proti 15, zdržalo sa 66. Konštatujem, že sme uvedený návrh neschválili, a teda nebudeme pokračovať v rokovaní o tomto návrhu zákona. Opäť vás prosím, pán poslanec Mihál, aby ste uviedli hlasovanie v prvom čítaní o návrhu poslankyne Nicholsonovej na vydanie zákona, ktorým sa dopĺňa zákon č. 627/2005 Z. z. o príspevkoch na podporu náhradnej starostlivosti o dieťa (tlač 93), bod 57 schváleného programu. Nech sa páči, pán poslanec, máte slovo. (Hlasovanie o návrhu poslankyne Národnej rady Slovenskej republiky Lucie Nicholsonovej na vydanie zákona, ktorým sa dopĺňa zákon č. 627/2005 Z. z. o príspevkoch na podporu náhradnej starostlivosti o dieťa v znení neskorších predpisov , tlač 93.)
Danko, Andrej, predseda NR SR (2019-10-15):
Ďakujem. Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Ak nie, vyhlasujem rozpravu za skončenú. Chce k rozprave zaujať stanovisko pán navrhovateľ, pán minister? Nie. Ďakujem. Chce sa vyjadriť pán spravodajca? Nie. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov . Vládny návrh zákona má parlamentnú tlač 1684. Návrh na jeho pridelenie na prerokovanie výborom je v rozhodnutí č. 1777. Prosím ministra dopravy a výstavby Slovenskej republiky Árpáda Érseka, aby vládny návrh zákona uviedol.
Kvasnička, Marián, poslanec NR SR (2014-04-03):
Ďakujem veľmi pekne. Ja by som chcel zareagovať len na tú časť kolegu Gála, keď hovoril o chobotnici, taký zlý duch išiel z toho, v tom zmysle takej relativizácie, ako keby nejestvovala, nejestvovala zmena ani nejaká cesta k tomu, aby to takto nebolo. Lebo ak je pravda, že jestvuje takáto justičná chobotnica a, ako si povedal, že je nad politickými stranami, tak je temer jedno, či sa tu budeme osočovať, ukazovať prstom a dávať si politické nálepky. Zrejme tá chobotnica je čosi, čo nám prerástlo cez hlavu a s čím si nevieme rady. Nezachytil som žiadny tón nádeje, Gábor, v tom, čo si hovoril. Pokiaľ ide o tie ústavné zmeny a to neustále brýzganie na KDH, ja si myslím, že sa trošku fixluje tá diskusia. Tí, ktorí majú problémy s definíciou manželstva jedného muža a jednej ženy, toto nechcú priznať a hľadajú problém na tej opačnej strane, v tom justičnom pásme, hoci si myslím, že majú najväčší problém práve s jednoznačnosťou tejto pre nás dôležitej, dôležitej, tohto dôležitého faktu a tejto dôležitej definície, čiže by som ich poprosil, keby boli v tomto korektní a povedali, že áno, budeme búšiť do justície, ale nie pre samotnú justíciu, ale preto, že máme problém s mužom a so ženou. Ďakujem.
Kollár, Boris, predseda NR SR (2022-03-16):
Vážené pani poslankyne, vážení páni poslanci, budeme pokračovať v prerušenom rokovaní hlasovaním. S procedurálnym návrhom vystúpi pán poslanec Karahuta.
K. Tóthová, poslankyňa: (2005-05-18):
Ďalej chcem doplniť svoje vystúpenie o sľúbenú informáciu, tu je článok aj s fotografiou pána Toma de Vaina, a táto informácia, ktorú som citovala, vyšla jedenásteho 1999 v denníku Republika. A posledná vec, ja som vo svojom vystúpení zabudla povedať, že predložený legislatívny návrh je v rozpore s dvomi nálezmi Ústavného súdu, a keď aj bude prijatý, na Ústavnom súde bude musieť byť zrušený, pretože je v rozpore s jeho nálezmi, konkrétne s nálezom, že zákonmi, ani ústavnými, nemožno rušiť rozhodnutia súdov. Takže perspektíva predloženého návrhu je jasná, ako skončí. Ďakujem.
Grendel, Gábor, podpredseda NR SR (2023-03-15):
Ďakujeme. Želá si záverečné slovo pani spravodajkyňa? (Reakcia spravodajkyne.) Od rečníckeho pultu. Nech sa páči.
V. Veteška, podpredseda NR SR: (2007-05-17):
Vyhlasujem rozpravu za skončenú. Konštatujem, že sme prerokovali písomné odpovede členov vlády Slovenskej republiky na interpelácie poslancov Národnej rady Slovenskej republiky. Vyhlasujem aj tento bod programu za skončený. Panie poslankyne, páni poslanci, skôr ako pristúpime k bodu interpelácie poslancov , chcem vám dať do pozornosti, že interpeláciou sa na účely zákona o rokovacom poriadku rozumie kvalifikovaná otázka, ktorá sa vzťahuje na uplatňovanie a vykonávanie zákonov, plnenie programového vyhlásenia vlády a uznesení Národnej rady vládou a jej členmi vo veciach ich pôsobnosti. Ďalej chcem pripomenúť, že podľa § 129 ods. 4 zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Písomne sa do bodu interpelácie prihlásili nasledovní poslanci. Ako prvý pán poslanec Cabaj a následne za ním sú do tohto bodu prihlasení: pani poslankyňa Gibalová, potom Sabolová, Tóthová, Kramplová, Fronc, Tkáčová, Slafkovský, Ivančo a ako posledný písomne prihlásený pán poslanec Pado. Ako prvý vystúpi pán poslanec Cabaj. Nech sa páči.
Kvasnička, Marián, poslanec NR SR (2014-12-09):
Ďakujem veľmi pekne. Na Petrovi Osuskom ma vždycky zaujíma spôsob, akým nabúrava štylistický stereotyp veľkej väčšiny rečí, ktoré tu zaznievajú. Ale to je, o to viac ma mrzí, že je tu tak málo poslucháčov. Druhá vec, Peter, keby si ma aspoň chvíľočku počúval. Erika, prosím vás. Ja len jednu vec som chcel si ujasniť s rečníkom, s tým džentlmenstvom anglickým a Mahátmom Gándhím to je síce pekné, ale ja a možno mám skreslené informácie, ale viem, že tí Briti predtým, než pristáli na to indické riešenie podľa ich predstáv, tak najprv tam v tej búrskej vojne a aj v ďalších konfliktoch pár ľudí teda vytĺkli. Dneska tí páni, tí generáli anglickí, tí džentlmeni majú na Downing Street sochy, pamätníky, takže je aj takáto eventualita. A spomínam aj preto tento militantný variant, že som sám svojho času bol v situácii v takej, dneska kolega Fecko, že sa nám v Trenčíne, kde som bol poslancom, sa nám chcela odtrhnúť, napokon sa aj odtrhla časť mestská, ktorá sa volá Zamarovce. Dnes sa jej veľmi úspešne darí, oveľa ľahšie sa vie dostať k eurofondom, ako iné časti, ktoré zostali pod správou Trenčína. Ale ten konflikt, nehovorím, že to bolo vďaka nášmu džentlmenstvu, ale ten konflikt naozaj naberal až militantné formy skoro, by som povedal, skoro, skoro porovnateľné s tou búrskou vojnou. Zažil som jedno také nepríjemné zastupiteľstvo, kde som myslel, že to skončí fyzickou inzultáciou. Dnes sú sami a myslím, že sa im darí.
Krajniak, Milan, minister práce, sociálnych vecí a rodiny SR (2022-11-08):
Keďže som tu a môžem reagovať, tak rád zareagujem na faktickú poznámku pána poslanca Fica. Máme niekoľko skupín obyvateľstva, ktorým priebežne pomáhame v cenách energií. Po prvé, schválili sme po dohode s partnermi na tripartite pomoc malým a stredným podnikom. Ten zákon už vlastne vláda doručila do parlamentu, ako sa to bude vyplácať v tomto roku aj v budúcom roku. Včera na tripartite sme schválili pomoc energeticky náročným podnikom. Rovnako sme na tripartite dohodli, že urobíme aj pomoc energeticky náročným službám. To je ten pozmeňujúci návrh k dépeháčke. Táto pomoc bude platiť zatiaľ, tak ako sme povedali, do 31. 3., preto je to tak časovo limitované. Ak bude potrebné, bude vo všetkých týchto formách pomoci budeme pokračovať aj budúci rok. Čo sa týka ministerstva zdravotníctva alebo tohto rezortu, tam dostanú pomoc prostredníctvom štátneho rozpočtu, to je tých, myslím, 1,1 mld., ak sa... pardon, myslím 200 mil. v tej novele zákona o štátnom rozpočte, ktorú sme schválili pred dvomi týždňami. To dostanú ešte v priebehu tohto roka aj budúceho roka nemocnice. Rovnako prostredníctvom rozpočtu práce, sociálnych vecí a rodiny dostanú zariadenia sociálnych služieb pomoc na tento rok aj na budúci rok.
Šefčík, Marek, poslanec NR SR (2022-10-20):
Prosím, dajte hlasovať o návrhu zákona ako o celku s prijatými pozmeňujúcimi a doplňujúcim návrhmi. Gestorský výbor to odporúča schváliť.
Paška, Pavol, predseda NR SR (2013-09-12):
Ďakujem pekne. Druhá otázka, pán premiér, je od pána poslanca Juraja Blanára: „Vážený pán premiér, môžete nám priblížiť oficiálne stanovisko Slovenskej republiky k vojenskému zásahu v Sýrii?"
Holeva, Viliam, poslanec NR SR (2012-10-26):
Áno.
V. Veteška, podpredseda NR SR: (2007-05-17):
(Hlasovanie.) Prítomných 141, za 139, proti 0, zdržali sa 2. Konštatujem, že sme schválili tieto body. Prosím.
Baláž, Radoslav, poslanec NR SR (2018-10-23):
Dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje tento návrh zákona na prerokovanie výboru pre financie a rozpočet, ústavnoprávnemu výboru a výboru pre hospodárske záležitosti. Za gestorský výbor navrhujem výbor pre financie a rozpočet. Zároveň odporúčam, aby výbory návrh prerokovali do 30 dní a gestorský do 32 dní.
Tomáš, Erik, poslanec NR SR (2022-12-06):
Ďakujem pekne. Pán predsedajúci, dajte, prosím, hlasovať, že Národná rada sa uzniesla v súlade s § 73 ods. 3 písm. c ) zákona o rokovacom poriadku prerokovať predložený návrh zákona v druhom čítaní.
Cigániková, Jana, poslankyňa NR SR (2020-04-03):
Vážení kolegovia, v súlade s § 80 ods. 1 zákona o rokovacom poriadku som bola určená Výborom Národnej rady pre zdravotníctvo za spravodajkyňu k návrhu uvedeného zákona. Skrátené legislatívne konanie k predmetnému návrhu zákona bolo schválené uznesením Národnej rady Slovenskej republiky z 3. apríla 2020. Predkladám informáciu k predloženému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v Legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Ja ešte za seba doplním, že sú tam naozaj veľmi, veľmi vážne veci, ktoré treba riešiť ihneď, či už ide o respirátory, ochranné pomôcky, ale aj predaj liekov vlastne odtiaľto von do zahraničia. Potrebujeme reagovať okamžite, preto takisto sa prihováram a prosím teda o schválenie tohto zácho..., zákona. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokoval ústavnoprávny výbor a Výbor Národnej rady pre zdravotníctvo. Za gestorský výbor navrhujem Výbor Národnej rady pre zdravotníctvo s tým, že uvedené výbory predmetný návrh zákona prerokujú ihneď. Prosím, pán predseda, otvorte všeobecnú rozpravu.
Mazurek, Milan, poslanec NR SR (2018-05-28):
Tento návrh zákona je jednoznačne bez debát tým najdôležitejším bodom programu tejto aktuálne ešte stále prebiehajúcej schôdze Národnej rady. Jedná sa o úplne principiálnu záležitosť, kde nemôžu byť debaty o tom, že kto návrh predkladá alebo niečo podobné, lebo máme nejaké vlastné vnútorné problémy s tým alebo s tým človekom. Toto je jednoducho úplne holý, prostý fakt. Mňa najviac udivuje ten problém, že sa mnoho tých kresťanských alebo konzervatívnych aktivistov, ľudí, ktorí hovoria o nebezpečenstvách, o hrozbe neoliberalizmu, neomarxizmu, o multikulturalizme a o všetkom tom voľnomyšlienkarstve, ktoré úplne devastuje našu spoločnosť, ničí morálku, hádže úplne do koša, tak títo ľudia premýšľajú nad tým, prečo spoločnosť dospela až do takéhoto bodu, prečo ten liberalizmus tak veľmi napreduje, prečo sa posúvame tak veľmi rýchlo k týmto pokrokárskym myšlienkam, ktoré úplne ničia všetko, na čom bol národ vybudovaný. A ten dôvod je práve v nich. Pretože keď si pozriete, ako sa správajú k tomuto návrhu zákona práve tí konzervatívni, tí kresťania, tak na internete všade možne píšu obrovské blogy, hádajú sa, debatujú. Oni sú schopní stráviť týždne o tom, aby sa naťahovali, či je toto vhodné, či je to z morálneho hľadiska, či za to zahlasovať, nezahlasovať, lebo okolnosti, lebo také veci, lebo neviem čo všetko. A namiesto toho, aby sa spojili do jedného šíku a bojovali, vyzývali, kričali hlasno, trúbili na to, poďme, podporme to, získajme si hlasy na to, aby sme to mohli pretlačiť, aby sme mohli zachraňovať nenarodené deti, pretože každý deň ich umiera v prepočte cez dvadsať, tak oni sa hádajú medzi sebou ako malé deti na pieskovisku, lebo toto je moje teritórium, toto je vaše teritórium. A tí, ktorí o sebe hovoria, že sú kresťania, tu ani nesedia. Nesedia tu. Majú to úplne na háku, je im to úplne jedno. A naproti, a na druhej strane liberáli debatujú o tom, že by potraty mali byť vykonávané aj deň pred narodením dieťaťa. Tak sme ďaleko dospeli!
Zelník, Štefan, poslanec NR SR (2019-11-28):
Ďakujem pekne za slovo. Pani kolegyňa, neviem, z ktorej strany začať, pretože vy ste urobili exkurz do minulosti a ste sa vôbec nevenovali tomu, čo je predložené v Národnej rade. Treba povedať, že áno, už druhýkrát prerokovávame Istanbulský dohovor a už pri prvom prerokovaní tu vystúpilo množstvo právnikov, ktorí povedali, že z hľadiska ochrany práva žien je náš Trestný poriadok veľmi dobre proste urobený. Ratifikovali sme množstvo medzinárodných zmlúv, ktoré ochraňujú práva žien. Čo je rizikom Istanbulského dohovoru a vy sa to snažíte nejako zľahčovať alebo zametať pod koberec. Istanbulský dohovor práve hovorí o tom, o gender ideológii, a to je práve o tom, je tam v štvrtom bode, že budú monitorovať krajiny, ku ktorému pristúpia. To znamená, že do škôl sa musí zavádzať, že ty si rozhodneš, či chceš byť dievča alebo chlapec. Som lekár, v každej jednej bunke, či je to vo vlasoch, v nechtoch alebo kdekoľvek, máte zakódované, že muž má XY a žena má XX. Čo tu chcete trepať sprostosti, aby si dieťa určilo, či chce byť dievča alebo muž?! Takú somarinu, aby niekto učil, že viete, to vám doktor povedal v nemocnici, že ste dieťa, že ste chlapec alebo dievča, ale potom vy si to môžete rozhodnúť, čo chcete vlastne byť. Toto má byť tá ochrana rodiny a ochrana spoločnosti?! A toto chcete vyčítať Slovenskej národnej strane, že chce informovať občanov, čo by sa stalo, keby sme ten Istanbulský dohovor prijali?! Pani Zimenová, vy ste, vy ste tuná skladali sľub, že budete ochraňovať záujmy občanov. Toto je proti občanom, toto je proti, proti zdravému rozumu. Keby toto možno bolo takéto nejaké snahy v minulosti, tak asi tí ľudia skončia, prepáčte, v psychiatrických zariadeniach. A to, že to neni také zľahčovanie, vidím, čo sa deje vo svete vďaka tejto gender ideológii. Presviedčali nás, že, prepáčte, to je len otázka slobody. Nechajte, veď sme slobodní! Čo sa deje vo svete? Pozrite sa, aké... (Prerušenie vystúpenia časomerom.)
B. Bugár, podpredseda NR SR: (2006-03-16):
M. Maxon, poslanec: Ďakujem pekne. Dovoľte teda zatiaľ dve poznámky. Poznámka číslo jeden. Pán poslanec Kvarda, to je typické, že prídete s takýmito návrhmi. Rok sme sa tu trápili s reštitúciou majetku cirkví. Po ťažkých politických rokovaniach sme dospeli k istému konsenzu, vy v pléne Národnej rady ste predložili také návrhy, že ste ročnú prácu poslancov absolútne zmarili len preto, že ste chceli presadiť svoje záujmy ničím nepodložené. Ničím nepodložené. To je poznámka číslo jeden, že akým spôsobom teda v pléne Národnej rady pracujete. No a poznámka číslo dva. Tá sa týka samotného návrhu pána poslanca Patakyho. Možnože treba povedať v tejto chvíli, že do tretice všetko dobré, takže keď bude tretíkrát tento zákon v pléne Národnej rady, tak už nájde podporu, ale či sa to môjmu kolegovi páči, alebo nepáči, tak rád by som poslancov Národnej rady Slovenskej republiky upozornil na stanovisko Združenia miest a obcí Slovenska, ktoré je veľmi jednoznačne konzekventné a, samozrejme, odmietavé aj vo väzbe teda na zákon o obecnom zriadení, aj vo väzbe na prípadnú kolíziu s Ústavou Slovenskej republiky. Takže upozorňujem na toto stanovisko a máte ho všetci k dispozícii. Ďakujem.
Blaha, Ľuboš, podpredseda NR SR (2024-05-09):
Pán poslanec František Majerský, nech sa páči.
Stohlová, Tamara, poslankyňa NR SR (2024-06-13):
Ďakujem pekne za slovo. Ďakujem aj vám, pán poslanec Dostál, za to zhrnutie histórie tohto návrhu, lebo naozaj vy ste pri tom boli a ja teda, samozrejme, poznám ten proces, ale poznám ho zvonku. A rovnako teda súhlasím, že to nie je tak, ako to tu vykresľoval pán minister, že ide o nejaký toxický návrh, ktorý sa proste za žiadnu cenu nedarilo presadiť. To je tak také samonaplňujúce sa proroctvo niekedy označiť niečo za toxický návrh, potom za to nehlasovať a zase je to len toxický návrh. No a ja by som chcela pripomenúť v súvislosti s kvalitou tohto návrhu, že jasné, že však mali sme v tom, samozrejme, veľké slovo, častokrát aj forma bola na nás, ja napríklad netvrdím, že toto muselo byť zákonom, tie ustanovenia sa, tá reforma sa mohla realizovať aj novelizáciou už existujúcich zákonov, to bolo akoby na nás, aby sme si zvolili. Ale predsa ten plán obnovy a tie reformy schvaľovala Európska komisia, pokiaľ viem, bol to celkom zložitý proces, ktorý trval dlho, a ja si aj trúfam povedať, že to bolo prísnejšie na tú kvalitu ako čokoľvek, čo sme zažili pri tejto koalícii. Takže, takže ma pomerne dosť popudzuje, keď počujem o toxických návrhoch a nejakých pseudo projektoch, ako to zvykol aj pán minister nazývať, ktoré sú súčasťou plánu obnovy. Len za to, že on teda ideologicky z princípu nesúhlasí s ochranou prírody, tak ma to celkom akože popudzuje, keď to môžem porovnávať s kvalitou akýchkoľvek procesov, ktoré sa týkajú tejto vládnej koalície.
Pellegrini, Peter, predseda NR SR (2014-12-04):
Prezentujme sa a hlasujme. (Hlasovanie.) Prítomných 133 poslancov, za bolo 120, zdržalo sa 7 poslancov, nehlasovali 6. Konštatujem, že sme pridelili návrh tohto zákona výborom, určili gestorský výbor a príslušné lehoty výborom na jeho prerokovanie v druhom čítaní. Teraz pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 152/1995 Z. z. o potravinách, tlač 1278. Pán poslanec Záhumenský, nech sa páči. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov , tlač 1278.)
P. Hrušovský, predseda NR SR: (2005-02-04):
(Hlasovanie.) 111 prítomných, 111 za návrh. Návrh sme schválili. Otváram rozpravu. Pýtam sa pánov poslancov, či sa chce niekto prihlásiť do rozpravy v treťom čítaní o vládnom návrhu zákona o cestovných náhradách. Konštatujem, že nie. Pristúpime k hlasovaniu o vládnom návrhu zákona, ktorým sa mení a dopĺňa zákon č. 283/2002 Z. z. a zákon č. 530/2004 Z. z. ako o celku s odporúčaním gestorského výboru, pani spoločná spravodajkyňa...
Laurenčík, Milan, podpredseda NR SR (2020-07-23):
O možnosť vystúpiť v rozprave požiadal pán spravodajca. Nech sa páči, máte slovo.
Droba, Juraj, poslanec NR SR (2012-06-22):
Pán minister, ja rozumiem, samozrejme, tomu, že máte túžbu a záujem vymenovať generálneho riaditeľa inštitúcie RTVS tak, aby bol vám po vôli, alebo aby, aby, nepoviem, že plnil príkazy, ale aby, aby vám proste viacej išiel po srsti ako súčasná riaditeľka. Jediné, čo ma mrzí na tejto veci, je, že štát to bude stáť zbytočné peniaze, lebo prebehne súd, súdne trovy a tak ďalej a tak ďalej. Ten súd štát nemôže vyhrať, lebo dôvod, ktorý ste si zvolili, je naozaj účelový a je absolútne prekrútený. Takže ja iba chcem poukázať na babráctvo pri príprave tých dôvodov. Naozaj ste si mohli nájsť nejaký iný dôvod, ktorý by bol omnoho lepší, a v súlade so zákonom by ste ju mohli odvolať. Toto sa mi nepáči. Ďakujem.
Danko, Andrej, podpredseda NR SR (2023-12-20):
Poslanec Majerský.
Krajčí, Marek, poslanec NR SR (2023-06-20):
Prosím, dajte hlasovať o návrhu zákona ako o celku s prijatými pozmeňujúcimi návrhmi, gestorský výbor odporúča schváliť.
Pčolinský, Peter, podpredseda NR SR (2022-11-10):
Určite áno. Trvám na tom.
Hrnčiar, Andrej, podpredseda NR SR (2017-12-13):
Prosím, prezentujme sa a hlasujme. (Hlasovanie.) Prítomných 138, za 111, proti 14, zdržalo sa 13. Konštatujem, že body sme schválili.
Kollár, Boris, predseda NR SR (2021-11-24):
Ďakujem. Pýtam sa, či sa chce niekto prihlásiť do rozpravy ústne. Ďakujem, uzatváram možnosť prihlásiť sa ústne do rozpravy. Teraz vystúpi v ústnej rozprave pán poslanec Fecko, nech sa páči, pán poslanec, máte slovo.
Košútová, Magda, poslankyňa NR SR (2013-03-26):
Dajte, prosím, hlasovať o bode 4 pána poslanca Fecka.
V. Veteška, podpredseda NR SR: (2005-10-27):
Otváram rozpravu. Písomne sa nikto neprihlásil. Ústne kto sa hlási do rozpravy? Pán poslanec Šulaj, pán spravodajca Mikuš. Pán spravodajca Mikuš vystúpi ako prvý. Pán Šulaj po spravodajcovi. Nech sa páči.
Brocka, Július, poslanec NR SR (2014-03-19):
Pán kolega Švejna, ani by som nereagoval, keby reagoval na vaše vystúpenie pán minister, ale keďže pán minister vás asi menej počúval, tak ja chcem obrániť pána ministra, lebo som zachytil taký titulok z vášho včerajšieho krátkeho vystúpenia v rozprave, že to je najhorší zákon, ako pripravil minister Richter. Predpokladám, že to je nedopatrenie, nielen preto, že to nepripravil pán minister Richter, ale ani nie je pravda, že by to bol najhorší zákon, aký tu teraz prekladá. Ja si myslím skoro opak, čiže to je jedna poznámka A druhá poznámka, že ste sa pýtali, čo je pre sporiteľa dôležité. Ja si myslím, že pre sporiteľa je dôležité, aby neprišiel o svoje peniaze, a to znamená v konečnom dôsledku, aby nebol zrušený druhý dôchodkový pilier. To je dôležité, to je dôležité a ja sa obávam, že napr. aj tento zákon, ak by som ho ja inak charakterizoval ako vy, tak nezabráni tomu, že napr. táto vláda môže zrušiť druhý dôchodkový pilier. A posledná poznámka teraz, prv ako vystúpim v rozprave tiež, že to, čo kritizujete, ten programový výber, že to nie je dobre urobené, tak chcem len povedať, pán kolega, že ministerstvo sa veľmi neodchýlilo od toho, čo platí dnes. To znamená, čo sa týka programového výberu, čo schválila naša pravicová vláda, ja si myslím, že ani vy ako poslanec, ak ste desať rokov v druhom pilieri, by ste si nenasporili v druhom pilieri 0,6-násobok životného minima. Čiže keby platilo to, čo je dnes aj v tomto Richterovom zákone, tak ani vy by ste... (Prerušenie vystúpenia časomerom.)
Bugár, Béla, podpredseda NR SR (2019-12-04):
Prezentujme sa a hlasujeme. (Hlasovanie.) Prítomných 126, za 86, zdržalo sa 31 poslancov, 9 nehlasovali. Návrh sme schválili. Výbory.
Laurenčík, Milan, podpredseda NR SR (2021-06-15):
Ďalšia faktická poznámka nebude, pretože nebude mať dve minúty. Ešte procedurálny návrh – pán Peter Pollák, nech sa páči.
Brocka, Július, poslanec NR SR (2012-12-14):
Pani podpredsedníčka, ja chcem reagovať na poslanca Lipšica, ale zopakujem svoju reakciu zo včerajška.
Glváč, Martin, podpredseda NR SR (2019-10-18):
Ďakujem. Dávam slovo spravodajcovi, ktorého určil navrhnutý gestorský výbor pre zdravotníctvo, pánovi poslancovi Suchánkovi, nech sa páči.
Šeliga, Juraj, podpredseda NR SR (2020-05-14):
Ďakujem pekne, pán poslanec. S reakciou na vystúpenie pána poslanca šesť faktických poznámok. Ako prvá, pani poslankyňa Pivková, nech sa páči.
Janiš, Stanislav, poslanec NR SR (2011-02-02):
Ďakujem za slovo, pán predseda. Vážený pán minister, kolegyne, kolegovia, Výbor Národnej rady pre hospodárstvo, výstavbu a dopravu ma určil ako spravodajcu k vládnemu návrhu novely zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby (tlač 214). Návrh zákona bol doručený poslancom Národnej rady v ustanovenej 15-dňovej lehote pred konaním schôdze Národnej rady. Ďalej konštatujem, že uvedený návrh zákona spĺňa z formálnoprávnej stránky náležitosti uvedené v rokovacom poriadku, ako i náležitosti určené v legislatívnych pravidlách. Návrh zákona obsahuje taktiež doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, navrhujem a odporúčam, aby sa Národná rada uzniesla na tom, že po rozprave odporučí uvedený návrh zákona prerokovať v druhom čítaní. Ďalej navrhujem, aby návrh zákona prerokovali tieto výbory: ústavnoprávny výbor, výbor pre hospodárstvo, výstavbu a dopravu a výbor pre pôdohospodárstvo a životné prostredie. Ďalej navrhujem, aby Národná rada za gestorský výbor určila výbor pre hospodárstvo, výstavbu a dopravu. A ďalej odporúčam, aby výbory predmetný návrh zákona prerokovali v druhom čítaní vo výboroch do 16. marca 2011 a v gestorskom výbore do 18. marca 2011. Pán predseda, otvorte rozpravu.
Bugár Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 130 poslancov, za 94, zdržalo sa 36 poslancov. Návrhy zo spoločnej správy okrem bodu 3 sme schválili.
Mierna, Anna, poslankyňa NR SR (2020-06-09):
Pán predsedajúci, vzhľadom na to, že zákon sa prerokúva v skrátenom legislatívnom konaní, sme v treťom čítaní , otvorte, prosím, rozpravu.
Ďuriš Nicholsonová, Lucia, podpredsedníčka NR SR (2017-03-28):
Vážené panie poslankyne, vážení páni poslanci, budeme pokračovať v popoludňajšom rokovaní piateho dňa 14. schôdze Národnej rady Slovenskej republiky a na základe rozhodnutia Národnej rady o skrátených legislatívnych konaniach pristúpime k prvému čítaniu o vládnom návrhu ústavného zákona, ktorým sa mení a dopĺňa ústava, a o vládnom návrhu zákona, ktorým sa mení a dopĺňa zákon č. 38/1993 Z. z. o organizácii Ústavného súdu. Rozprava k týmto bodom programu bude zlúčená. Sú to tlače 483 a 485. Návrhy na pridelenie na prerokovanie výborom sú v rozhodnutiach pod č. 500 a pod č. 502. Poprosím teraz pani podpredsedníčku vlády a ministerku spravodlivosti Slovenskej republiky Luciu Žitňanskú, aby oba vládne návrhy zákonov uviedla. Nech sa páči. (Rokovanie o vládnom návrhu ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 483, a o vládnom návrhu zákona, ktorým sa mení a dopĺňa zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov , tlač 485.)
Sulík, Richard, predseda NR SR (2010-12-01):
Ďakujem, pán poslanec Ondruš.
Mičovský, Ján, poslanec NR SR (2015-05-26):
Áno, ďakujem pekne. Ďakujem za slovo. Ďakujem aj za tú reakciu na moje vystúpenie. Som presvedčený, že, áno, to je hlavný prínos, ale napokon o tom bola aj z mojej strany reč. Možno som to slabo zdôraznil, ale u nás politická kampaň, zápas o presadenie svojich ideí sa koná behom štyroch rokov, koná sa politickou prácou politických strán a jednotlivých poslancov a nie je najmenší dôvod, aby sme podporili práve tú stránku, ktorá je tak, ako som ju naznačil, už mierne prežitá, nedôveryhodná a príliš taká prvoplánová. Takže, áno, bojujme svojou prácou, a nie svojimi igelitkami. Ďakujem.